section_heading: Sudjelovanje u hrvatskim katoličkim misijama
paragraph_text: Sudjelovao je u organiziranom radu hrvatskih katoličkih misija, koje su od 12. prosinca 1965., imale dekret Biskupske konferencije Jugoslavije, te je prvi misionar bio hrvatski franjevac, fra Bernardo Dukić, ujedno Vugdelijin prethodnik.<ref>Razgovor s fra Bernardom Dukićem, naddušebrižnikom hrvatskih katoličkih misija u SR Njemačkoj - Crkva ide za narodom, Slobodna Dalmacija, God. 48., Br. 48., 21. srpnja 1990., str. 20. Vugdelija je nakon Dukića postavljen kao glavni i odgovorni urednik u uređivanju mjesečnog dvojezičnog župnog lista hrvatske katoličke zajednice Živa zajednica: (list hrvatskih katoličkih zajednica u Njemačkoj); Lebendige Gemeinde (Zeitschrift der kroatischen katolischen Gemeinden in Deutschland), koji je izdavao Hrvatski dušebrižnički centar u Frankfurtu na Majni. List se bavio ne samo pastoralnim potrebama, nego i socijalnim, političkim i kulturnim potrebama vjernika. Kako bi se hrvatski imigranti lakše snalazili u novoj sredini, uvedena je rubrika "Socijalni savjetnik" gdje se na najjednostavniji način čitateljstvo moglo informirati o novim odredbama i propisima njemačkog zakonodavstva, o dozvolama boravka i pravu na boravak, dovođenju obitelji u Njemačku, uzimanju državljanstva, mirovine, bolovanja, dječji vrtići i sl. U intervjuu u Slobodnoj Dalmaciji, iz lipnja 1990., iznio je kako su godinama bili u misije pozivani i estradni umjetnici, ali navodi dalje Vugdelja: <blockquote>"''Godinama se pozvani estradni umjetnici nisu ufali nastupiti u misijama za koje je službena propaganda tvrdila da su nacionalistička legla, ustaške sredine, opasne itd., a kad su estradaši uvidjeli da to nije istina i kad im je zarada u tim misijama postala primamljiva, počeli su se javljati, dolaziti, nastupati i pjevati. Danas oni traže nastupe! I vjerujem da više nema orkestra koji ne bi svirao u hrvatskim misijama u Njemačkoj. Danas bi svi pjevali! A misije su ostale iste. Tko se promijenio, lako je zaključiti.''"Mlivončić Ivica, Slobodna u posjetu redakciji lista hrvatskih katolika Živa zajednica u Frankfurtu na Majni - Da, raskrinkavali smo Dedijera!, Slobodna Dalmacija, 3. lipnja 1990., God.47., Br.14188., str. 16-17.</blockquote>Fra Vugdelija postavio je temelje za Živu zajednicu, kao hrvatske katoličke novine namijenjene hrvatskim emigrantima. Kao urednik sudjelovao je u uređivanju mnogobrojnih članaka o povijesti, pitanjima vjere te intervjuima s brojnim znanim i neznanim pojedincima.